stanford-oval/wikipedia huggingface dataset:
ג'ון ליסט (כלכלן)
עבודתו > צדקה

ליסט הביא גם העדפות חברתיות ואת הערך של מוצרים ציבוריים לשוק באמצעות בדיקת הגורמים למתן צדקה. הוא מצא שכמה מן הטכניקות המסורתיות בעולם הפילנתרופיה אינן מובנות היטב. כך למשל, ככל שההון הראשוני גבוה יותר, כך עולה נכונותם של אנשים להעניק מכספם. כמו כן, מענקים תואמים מגדילים את הנתינה, אולם אין זה משנה אם המענק הוא ביחס של 1 ל-1 או 3:1. ליסט גם מצא שמתן תרומה מושפע בקלות מקיומם של תמריצים שגורעים מהחשיבות של אלטרואיזם כמניע למתן תרומה. כך, למשל, מצא ליסט שיופי ולחץ חברתי הם מניעים חשובים לתרומה. כמה מממצאי ניסויי השדה האחרונים של ליסט בנושא גיוס כספים לצדקה פורסמו בהבלטה במגזין יום ראשון של הניו יורק טיימס.
עבודתו > חינוך

מחקריו העדכניים של ליסט מתמקדים בהגברת ההישגים הלימודיים. ב-2008 עבד ליסט עם עיריית שיקגו הייטס, אילינוי, על מנת לתכנן תמריצים במזומנים עבור תלמידי כיתה ט' והוריהם, במטרה להביא לשיפור הביצועים האקדמיים. ב-2009 זכה במענק בסך 10 מיליון דולר מטעם קרן גריפין על מנת ללמוד על תשואות החינוך לגיל הרך וכדי לבחון את השפעת התמריצים על מורים בשיקגו הייטס.
עבודתו > מחקרים אחרים

מחקריו האחרים של ליסט התמקדו בכלכלה של האפליה ומצאו, כי קיימת נטייה חזקה בקרב מיעוטים לקבל הצעות ראשוניות וסופיות הנופלות מאלו שמקבלות קבוצות הרוב וכי האפליה בשווקים מוּנעת לעיתים רחוקות מאיבה והנתונים מייצגים "אפליה סטטיסטית".
ליסט חקר גם הבדלים בין המינים בתחרות ובשכר ומצא כי גברים, יותר מנשים, נוטים להגיש מועמדות לעבודות המציעות תמריצים. ליסט חקר גם את הבדלי המגדר בחברות פטריארכליות ומטריארכליות/מטריליניאליות ומצא שנשים בחברות מטריליניאליות בוחרות להפגין רמות דומות של תחרותיות כמו גברים בחברות פטריארכליות.
בנוסף, ביצע ליסט מספר מחקרים בתחום המימון.
חיים אישיים

ליסט מתגורר עם רעייתו וחמשת ילדיהם בפלוסמור, אילינוי. בזמנו הפנוי הוא מאמן את קבוצות הבייסבול של ילדיו. אשתו, ג'ניפר, השיקה זה לא מכבר קו ביגוד לילדים בשם "Seven Smooches".
הערות שוליים

↑  My Picks: New Economists, Forbes (באנגלית)
| --- | --- |
בקרת זהויות :  NLI: 987007524098805171  BIBSYS: 3039874  BNE: XX5408411  BnF: cb16949350x (data)  CiNii: DA13780241  GND: 124330827  ISNI: 0000 0000 8414 3519  LCCN: n2002092593  MusicBrainz: 6f68b457-fb11-4a76-b0e4-3df031889d15  MGP: 211563  NDL: 001181617  NKC: mub2013762101  NLK: KAC201617096  NSK: 000617244  NTA: 298667398  ORCID: 0000-0002-1740-3848  RERO: 02-A009295165  SUDOC: 116149272  VIAF: 117869606   WorldCat (עם VIAF): 117869606
NBA 2K22

| --- | --- |

 כללי
 תאריך הוצאה:  10 בספטמבר 2021
 סוגה:  משחקי ספורט ממוחשבים (כדורסל)
 פיתוח:  Visual Concepts
 הוצאה לאור:  2K Sports
 שפות:  אנגלית 
 הפצה:  2K Sports
 סדרה:  NBA 2K
 דרישות תוכנה
 מצבי משחק:  1–4 שחקנים, משחק רשת
 פלטפורמות:  Xbox One,Xbox, Microsoft Windows, פלייסטיישן 4, Nintendo Switch, פלייסטיישן 5, Xbox Series X/S
 המשחק הקודם:  NBA 2K21
 המשחק הבא:  NBA 2K23
 אתר רשמי
 
NBA 2K22 הוא משחק וידאו המהווה סימולציות כדורסל בסדרת המשחקים NBA 2K שמפותח ומופץ על ידי 2K Sport, שיצא לשוק ב-10 בספטמבר 2021 עבור ‏Windows, נינטנדו סוויץ', פלייסטיישן 4, פלייסטיישן 5, Xbox One, Xbox Series X/S ואפל Arcade (אנ').
לראשונה בסדרה, המשחקים כוללים שישה שחקנים שמופיעים על העטיפה: המהדורות הסטנדרטיות והדור הנוכחי כולל את לוקה דונצ'יץ' מדאלאס מאבריקס, מהדורת 75 שנה מציגה את כרים עבדול-ג'באר מהלוס אנג'לס לייקרס, דירק נוביצקי (גם מהמאבריקס), וקווין דוראנט מברוקלין נטס. מהדורת 25 השנה המיוחדת כוללת את קנדיס פארקר מהשיקגו סקיי. ובגרסה היפנית את רוי האצ'ימורה של וושינגטון ויזארדס. פארקר הפכה לשחקנית ה-WNBA הראשונה שנמצאת על עטיפת NBA 2K.
ביקורת

NBA 2K22 קיבל ביקורות "מעורבות או ממוצעות", על פי אתר הביקורות Metacritic.
ג'רי גרסיה

| --- | --- |

 לידה:  1 באוגוסט 1942 סן פרנסיסקו, ארצות הברית 
 פטירה:  9 באוגוסט 1995 (בגיל 53) Lagunitas-Forest Knolls, ארצות הברית 
 שם לידה:  Jerome John Garcia 
 מוקד פעילות:  ארצות הברית 
 תקופת הפעילות:  1960–1995 (כ־35 שנים) 
 מקום לימודים:  מכון האמנות של סן פרנסיסקו, Analy High School, תיכון בלבואה 
 סוגה:  פולק רוק, רוק פסיכדלי, בלוז רוק, רוק מתקדם, בלוגראס, רית'ם אנד בלוז 
 שפה מועדפת:  אנגלית 
 כלי נגינה:  בנג'ו, גיטרת פדל סטיל, גיטרה 
 חברת תקליטים:  ריינו 
 בן או בת זוג:  Carolyn Garcia (31 בדצמבר 1981–ינואר 1994) 
 פרסים והוקרה:  Americana Music Association President's Award (2008) 
 www.jerrygarcia.com
 פרופיל ב-IMDb
 
ג'רי גרסיה בהופעה
ג'רום "ג'רי" גרסיה (אנגלית: Jerome John "Jerry" Garcia;‏ 1 באוגוסט 1942 – 9 באוגוסט 1995) היה מוזיקאי, משורר, גיטריסט וסולן בלהקת הרוק הפסיכדלי "גרייטפול דד". גרסיה נתפס כמנהיג הלהקה ודוברה.
הופיע עם הגרייטפול דד במשך שלושת העשורים בהם הייתה קיימת מ-1965 ועד 1995. גרסיה לקח חלק גם במגוון של פרויקטים צדדיים בהם: "Jerry Garcia Band", "Old and in the Way", "Garcia/Grisan acoustic duo" ו-"Legion of Mary". גרסיה יסד את ההרכב "New Riders of the Purple Sage" יחד עם ג'ון דוסון ודייוויד נלסון. הוא גם הוציא מספר אלבומי סולו ותרם את חלקו כמוזיקאי למספר אלבומים לאורך השנים.
גרסיה מוכר הודות לסגנון הנגינה המאוד ייחודי לו ודורג במקום ה-13 ברשימת 100 הגיטריסטים הטובים בכל הזמנים של מגזין המוזיקה רולינג סטון.
נעוריו

גרסיה נולד בסן פרנסיסקו שבקליפורניה לחוזה ראמון גרסיה ורות' מארי קליפורד. הוריו קראו לו על שם המלחין האמריקני הידוע ג'רום קרן. ג'רי היה ילדם השני והאחרון של הזוג; בנם הבכור, קליפורד ראמון, נולד בשנת 1937.
גרסיה הושפע ממוזיקה כבר בגיל צעיר, ולקח שיעורי פסנתר במשך רוב ילדותו. אביו היה מוזיקאי לשעבר ואמו נהגה לנגן רבות בפסנתר. משפחתו המורחבת של אביו שהיגרה מספרד נהגה לשיר במהלך מפגשים משפחתיים.
בגיל 4 נכרתה אצבעו האמצעית הימנית כתוצאה מתאונה עם גרזן שאותו החזיק אחיו בזמן חיתוך עצים. בגיל 5 נהרג אביו בתאונה במהלך חופשה משפחתית.
לאחר שבצעירותו שמע את נגינתם של צ'אק ברי, באדי הולי ואדי קוקרן, משאלתו של גרסיה הייתה שתהיה לו גיטרה חשמלית. ביום הולדתו ה-15 קנתה לו אמו אקורדיון, וגרסיה ניסה לשכנעה שתחליפו בתמורה לגיטרה חשמלית. לבסוף נעתרה האם והביאה לו גיטרת דנאלקטרו עם מגבר קטן.
התרועעותו בבוהמה של סן פרנסיסקו בצעירותו השפיעה רבות על נטיותיו האמנותיות של גרסיה, ובעיקר על קשריו עם וולי הדריק, אמן מקורי שפעל בסן פרנסיסקו בשנות ה-50. הדריק שימש לגרסיה מפתח להתקרבות לבוהמה המקומית וכן כמודל לחיקוי. הדריק הוא שדחף את גרסיה לכיוון של בלוז אקוסטי. ספרו של ג'ק קרואק "בדרכים" השפיע אף הוא רבות על גרסיה. במהרה הפכה המוזיקה לתחום עניינו העיקרי של גרסיה, אולם הוא אף פעם לא נטש את הרישום והציור.
ב-1959 עברה משפחתו מסן פרנסיסקו לעיירה קטנה בשם קזדרו, שם הצטרף גרסיה ללהקה בשם "האקורדים". אחת ממטרות המעבר הייתה לשפר את ביצועיו האקדמיים של גרסיה. מטרה זו לא צלחה, ולאחר שנעצר באשמת גנבת מכונית ניתנה לו האפשרות להתגייס לצבא או להיכנס לכלא. גרסיה בחר באפשרות הראשונה. מהצבא שוחרר לאחר תקופה קצרה בגלל אי התאמה למסגרת. לאחר שחרורו נדד גרסיה לפאלו אלטו על מנת לחוות את הסצנה האלטרנטיבית באוניברסיטת סטנפורד. בתקופה זו החל להבין כי עליו להתחיל לנגן ביתר רצינות, מהלך שידרוש ממנו לוותר על אהבתו לציור. בתקופה זו פגש גרסיה את פיל לש, מי שעתיד היה להיות הבסיסט של להקת הגרייטפול דד, ואת רוברט האנטר, מי שעתיד היה לכתוב רבים משיריה של הלהקה בעתיד.
ב-1960 עברו גרסיה וחברו פול ספיגל תאונת דרכים; גרסיה שבר את עצם הבריח וספיגל נהרג. גרסיה התייחס לתאונה כאל קריאת התעוררות בשבילו. הוא אמר בהמשך שאז התחיל לחיות. בסביבות אותה התקופה LSD החל לצבור תאוצה בקרב ציבור הסטודנטים. גרסיה תיאר את השפעות ה-LSD עליו כמשחררות. השפעות של סמים באות בבירור לידי ביטוי ביצירותיו של גרסיה ושל הגרייטפול דד.
קריירה עם הגרייטפול דד

גרסיה שימש כגיטריסט מוביל, סולן וכותב השירים של הגרייטפול דד במשך כל תקופת קיומה. הוא הלחין שירים דוגמת "Dark Star","Franklin's Tower", ו-"Scarlet Begonias". רוברט האנטר שותף נלהב של הלהקה בכתיבת השירים תרם כמעט לכל שיריו של גרסיה.
גרסיה ידוע באימפרוביזציות שלו בעת הנגינה, שלעיתים משלבות את שאר נגני הלהקה. חלק מתהילתו ותהילת הלהקה היה בכך שהם לעולם לא ניגנו את אותו השיר בצורה דומה. פעמים רבות היה גרסיה מקבל אות מגיטריסט הקצב בוב ויר לביצוע הסולו.
גרסייה והגרייטפול דד היו בסיבוב הופעות כמעט ברציפות מהקמתה של הלהקה ב-1965 ועד מותו של גרסיה ב-1995. מסע ההופעות שלהם נקרא "Endless tour". לעיתים היו הפסקות עקב תשישות או מחלה של חברי הלהקה, תכופות עקב בריאותו הרופפת ושימוש בסמים של גרסיה. בשלושת עשורי קיומם הופיעו הגרייטפול דד 2314 פעמים.
סגנון הנגינה הבוגר של גרסיה שילב בתוכו אלמנטים מסוגי המוזיקה השונים שריתקו אותו. ניתן להבחין בהדים של בלוגראס וכן בשילוב קטעי מוזיקה קלטית, רוק מוקדם, בלוז, קאנטרי אנד וסטרן וג'אז.
גרסיה מת באוגוסט 1995 מהתקף לב בזמן ששהה במרכז לגמילה מסמים כתוצאה מהתמכרותו להרואין. בשנותיו האחרונות סבל מבעיות רפואיות רבות עקב משקל גופו הלא יציב וסוכרת שממנה סבל.
קליבלנד צ'ארג'

קליבלנד צ'ארג' (באנגלית: Cleveland Charge) היא קבוצת כדורסל מהעיר קליבלנד, אוהיו המשחקת בליגת הפיתוח של ה-NBA. הקבוצה החלה לשחק בליגה בשנת 2001, עם הקמת הליגה. בשנת 2011 נרכשה הקבוצה על ידי קבוצת קליבלנד קאבלירס מליגת ה-NBA המשמשת כקבוצת-אם.
היסטוריה > 2005-2001: האנטסוויל פייט

האנטסוויל פייט (באנגלית: Huntsville Flight) הוקמה בשנת 2001, כאחת משמונה הקבוצות הראשונות שהרכיבו את ליגת ה-NBDL (הגלגול הראשון של ליגת הפיתוח) בהאנטסוויל, אלבמה. בוב ת'ורנון מונה למאמנה הראשון של הקבוצה, אך פרש מהתפקיד בסיום העונה הראשונה ועבר לשמש כעוזר מאמן בקבוצת השיקגו בולס. בעונת 2003/04 סיימה הקבוצה במקום השלישי ועלתה למשחקי הפלייאוף, בהם הגיעה עד למשחק הגמר בו הפסידה לאשוויל אלטיטיוד. בסיום עונת 2004/05 החליטה הנהלת הליגה לפרק את הקבוצה בשל הקושי למצוא נותני חסות לקבוצה ומספר נמוך של צופים.
היסטוריה > 2011-2005: אלבקרקי/ניו מקסיקו ת'אנדר בירדס

לקראת עונת 2005/06 עברה הקבוצה לאלבקרקי, ניו מקסיקו ושמה שונה ל"אלבקרקי תאנד'ר בירדס" (באנגלית: Albuquerque Thunderbirds). בעונתה הראשונה בניו מקסיקו זכתה הקבוצה באליפות הליגה לאחר שגברה במשחק הגמר על פורט וורת' פליירס.
בעונת 2010/11 שינתה הקבוצה את שמה ל"ניו מקסיקו ת'אנדר בירדס". בסיום העונה נרכשה הקבוצה על ידי הקליבלנד קאבלירס, שהעבירה אותה לקאנטון, אוהיו.
היסטוריה > 2011-2021: קאנטון צ'ארג'

לאחר המעבר לאוהיו מונה אלכס ג'נסן למאמן הקבוצה. במשחק הבכורה שלה הפסידה קאנטון בתוצאה 100-82 איווה אנרג'י, אלופת העונה הקודמת. את ניצחון הבכורה השיגה הקבוצה במשחקה השלישי, כשגברה 87-108 על הטקסס לג'נדס. במשך ארבע העונות הראשונות הצליחה הקבוצה להעפיל לפלייאוף בכל אחת מהעונות, אך לא הצליחה לעבור את שלב חצי הגמר.
היסטוריה > 2021: קליבלנד צ'ארג'

לקראת עונת 2021/2022 עברה הקבוצה לקליבלנד, ושינתה את שמה ל"קליבלנד צ'ארג'".
עונה אחר עונה

| עונה | אזור | עונה רגילה> מיקום | עונה רגילה> ניצחונות | עונה רגילה> הפסדים | עונה רגילה> % הצלחה | פלייאוף |  |  |  |
| --- | --- | --- | --- | --- | --- | --- | --- | --- | --- |
האנטסוויל פייט
| 2001/02 |  | 5 | 26 | 30 | .464 |  |  |  |  |
| 2002/03 |  | 8 | 22 | 28 | .440 |  |  |  |  |
| 2003/04 |  | 3 | 24 | 22 | .522 | הפסד בגמר (אשוויל) 108–106 |  |  |  |
| 2004/05 |  | 3 | 27 | 21 | .563 | הפסד בחצי הגמר (אשוויל) 90–86 |  |  |  |
אלבקרקי ת'אנדר בירדס
| 2005/06 |  | 2 | 26 | 22 | .542 | זכייה באליפות (פורט וורת') 119–108 |  |  |  |
| 2006/07 | מערב | 3 | 24 | 26 | .480 | הפסד בחצי הגמר (קולורדו) 130–100 |  |  |  |
| 2007/08 | דרום-מערב | 4 | 22 | 28 | .440 |  |  |  |  |
| 2008/09 | דרום-מערב | 3 | 24 | 26 | .480 |  |  |  |  |
| 2009/10 | מערב | 7 | 18 | 32 | .360 |  |  |  |  |
ניו מקסיקו ת'אנדר בירדס
| 2010/11 | מערב | 9 | 20 | 30 | .400 |  |  |  |  |
קאנטון צ'ארג'
| 2011/12 | מזרח | 4 | 27 | 23 | .540 | הפסד בחצי הגמר (אוסטין) 1–2 |  |  |  |
| 2012/13 | מזרח | 1 | 30 | 20 | .600 | הפסד בסיבוב הראשון (טלסה) 1–2 |  |  |  |
| 2013/14 | מזרח | 2 | 28 | 22 | .560 | הפסד בסיבוב הראשון (סו פולס) 1–2 |  |  |  |
| 2014/15 | אטלנטי | 2 | 31 | 19 | .620 | הפסד בחצי הגמר (פורט ויין) 0–2 |  |  |  |
| 2015/16 | מרכזי | 3 | 31 | 19 | .620 | הפסד בחצי הגמר (סו פולס) 0–2 |  |  |  |
| 2016/17 | מרכזי | 4 | 29 | 21 | .580 | הפסד בסיבוב הראשון (ראפטורס) 0–2 |  |  |  |
| 2017/18 | מרכזי | 9 | 22 | 28 | .440 |  |  |  |  |
| 2018/19 | מרכזי | 11 | 22 | 28 | .440 |  |  |  |  |
| 2019/20 | מרכזי | 2 | 29 | 14 | .674 | העונה בוטלה בעקבות מגפת הקורונה |  |  |  |
| 2020/21 |  | 14 | 5 | 10 | .333 |  |  |  |  |
קליבלנד צ'ארג'
| 2021/22 |  | 15 | 6 | 26 | .188 |  |  |  |  |
| עונה רגילה | עונה רגילה | עונה רגילה | 493 | 505 | .494 |  |  |  |  |
| פלייאוף | פלייאוף | פלייאוף | 12 | 17 | .414 |  |  |  |  |
הערות שוליים

↑  Cleveland Cavaliers Bring NBA D-League Team To Canton, Ohio, NBA.com, 7 July 2011
↑  Iowa Spoils Canton's Inaugural Opener, NBA.com, 25 November  2011
↑  Biggs Lead Charge to First-Ever Win, NBA.com, 3 December, 2011
| 0 | 1 | 2 | 3 | 4 | 5 |
| --- | --- | --- | --- | --- | --- |
קבוצות ליגת הפיתוח של ה-NBA
| האזור המזרחי | האזור המזרחי | האזור המזרחי | האזור המערבי | האזור המערבי | האזור המערבי |
| אוסיאולה מג'יק | דלאוור בלו קואוטס | מוטור סיטי קרוז | אוסטין ספרס | ממפיס האסל | סן דייגו קליפרס |
| אינדיאנה מאד אנטס | וינדי סיטי בולס | מיין סלטיקס | אוקלהומה סיטי בלו | סאות' ביי לייקרס | סנטה קרוז ווריורס |
| ברמינגהאם סקוואדרון | ויסקונסין הרד | קולג' פארק סקייהוקס | איווה וולבס | סו פולס סקייפורס | קפיטנס דה סיודד דה מקסיקו |
| גרינסבורו סווארם | וסטצ'סטר ניקס | קליבלנד צ'ארג' | ואלי סאנס | סולט לייק סיטי סטארס | ריו גראנדה ואלי וייפרס |
| גרנד ראפידס גולד | לונג איילנד נטס | קפיטל סיטי גו-גו | טקסס לג'נדס | סטוקטון קינגס | ריפ סיטי רמיקס |
| גרנד ראפידס גולד | לונג איילנד נטס | ראפטורס 905 | טקסס לג'נדס | סטוקטון קינגס | ריפ סיטי רמיקס |
יום טוב ידיד הלוי (השני)

| --- | --- |
אין תמונה חופשית
 לידה:  1926 ה'תרפ"ו חלב, סוריה 
 פטירה:  28 ביולי 2016 (בגיל 90 בערך) כ"ב בתמוז ה'תשע"ו ניו יורק, ארצות הברית 
 מקום קבורה:  הר המנוחות 
 תקופת הפעילות:  ? – 28 ביולי 2016 
 
הרב יום טוב ידיד הלוי (ה'תרפ"ו, 1926 – כ"ב בתמוז ה'תשע"ו, 28 ביולי 2016) היה רבה האחרון של העיר חלב בסוריה. מחבר סדרת ספרי פרשנות הפשט למקרא מאיר טוב.
ביוגרפיה

נולד ב-1926 בחלב שבסוריה, בן למשפחת הרבנים הלויים ידיד. בגיל צעיר נכנס לשערי בית המדרש "בית נשיא" בראשות המרא דאתרא, הרב משה טוויל הכהן אשר היה לרבו המובהק. בסוף שנות ה-50 עלה הרב טוויל לישראל והרב ידיד מונה תחתיו כרב העיר וראש בית מדרש "בית נשיא". הרב ידיד ליווה את הקהילה בימיה האחרונים ובמסגרת תפקידו כראש בית המדרש "בית נשיא" העמיד תלמידים רבים שהיוו הדור האחרון של תלמידי חכמים שצמחו בחלב, תלמידי חכמים אלו שימשו את הקהילה בחלב עד יומה האחרון וכיום מכהנים בקהילות החלביות בנכר. בשנות ה-80 עזב הרב ידיד את סוריה והיגר לניו יורק שבה התרכזה קהילה גדולה של יוצאי העיר חלב.
הוא נודע בהתמדתו בתורה, סירב לקבל על עצמו משרות תורניות חדשות והסתגר בבית המדרש "אחיעזר" בניו יורק שבו למד במשך 30 שנים.
הרב ידיד השאיר כתבים רבים בכל חדרי התורה: הלכה, פרשנות מקרא, משנה, תלמוד וזוהר. בראשית העשור הראשון של המאה ה-21 יזם בנו, הרב מאיר ידיד הלוי, רבה של קהילת שערי ציון בניו יורק, את הדפסת סדרת ספרי הפרשנות שלו למקרא "מאיר טוב" במסגרת חברת אהבת שלום.
משפחתו

בנו הרב מאיר ידיד רב קהילת שערי ציון.
חתנו הרב לאון גינדי מרבני הקהילה הסורית בברוקלין נוי יורק.
ספריו

מאיר טוב - בראשית, מהדורה שנייה, ירושלים: חברת אהבת שלום, תשס"ב
מאיר טוב - שמות, מהדורה שנייה, ירושלים: חברת אהבת שלום, תשס"ב
מאיר טוב - ויקרא, מהדורה שנייה, ירושלים: חברת אהבת שלום, תשס"ב
מאיר טוב - במדבר, מהדורה שנייה, ירושלים: חברת אהבת שלום, תשס"ב
מאיר טוב - דברים, מהדורה שנייה, ירושלים: חברת אהבת שלום, תשס"ב
מאיר טוב - יהושע, מהדורה ראשונה, ירושלים: חברת אהבת שלום, תשס"ג
מאיר טוב - שופטים, מהדורה ראשונה, ירושלים: חברת אהבת שלום, תשס"ג
מאיר טוב - שמואל א-ב, מהדורה ראשונה, ירושלים: חברת אהבת שלום, תשס"ג
מאיר טוב - מלכים א-ב, מהדורה ראשונה, ירושלים: חברת אהבת שלום, תשס"ג
מאיר טוב - תרי עשר, מהדורה ראשונה, ירושלים: חברת אהבת שלום, תשס"ו
מאיר טוב - יחזקאל, מהדורה ראשונה, ירושלים: חברת אהבת שלום, תשס"ו
מאיר טוב - ירמיה, מהדורה ראשונה, ירושלים: חברת אהבת שלום, תשס"ו
מאיר טוב - משלי, מהדורה ראשונה, ירושלים: חברת אהבת שלום, תשס"ח
מאיר טוב - איוב, מהדורה ראשונה, ירושלים: חברת אהבת שלום, תשס"ט
מאיר טוב - תהלים, מהדורה שלישית, ירושלים: חברת אהבת שלום, תשס"ב
סייפרוס איירווייז (2016)

ערך זה עוסק בחברת תעופה קפריסאית. אם התכוונתם למשמעות אחרת, ראו .
סייפרוס איירווייז (באנגלית: Cyprus Airways), לשעבר צ'ארלי איירליינס (באנגלית: Charlie Airlines), היא חברת תעופה קפריסאית הפועלת מנמל התעופה הבינלאומי בלרנקה. החברה אימצה את שמה של סייפרוס איירוויז, אשר פשטה את הרגל ונסגרה בשנת 2015.
היסטוריה

ב-2016 הודיעה S7 איירליינס על כוונתה להשיק חברת תעופה קפריסאית בשם "צ'ארלי איירליינס". ביולי 2016 הודיעה כי חברת התעופה זכתה בתחרות על הזכות להשתמש בעיטור המופלון, סימנה המסחרי של סייפרוס איירווייז הראשונה, במשך עשור, וכן בעיטור עלה זית, מסמליה של קפריסין. ב-4 במרץ 2017 ערכה חברת התעופה את הטיסת ניסוי שלה משדה התעופה של לרנקה לנמל התעופה הבינלאומי הרקליון עם מטוס איירבוס A319. ב-14 במרץ 2017 הודיעה חברת התעופה שהשיגה את אישור הפעלתה מהמחלקה הקפריסאית לתעופה אזרחית.
יעדים

החברה מפעילה טיסות להרקליון ורודוס שביון, לתל אביב בישראל, ולסנקט פטרבורג שברוסיה. 
הטיסות החלו לפעול מה-1 ביוני 2017.
ביוני 2020 החלה החברה להפעיל טיסה שבועית מאתונה לנתב"ג.
לחברה שותפות קוד עם חברת S7 איירליינס.
צי המטוסים

צי המטוסים של החברה נכון לאוגוסט 2023:
| כלי טיס | בצי | בהזמנה | נוסעים> Y | נוסעים> סה"כ | הערות |
| --- | --- | --- | --- | --- | --- |
| איירבוס A220-300 | 2 | 8 |  |  |  |
| איירבוס A320-200 | 3 | — | 180 | 180 |  |
| סה"כ | 5 | 8 |  |  |  |
הערות שוליים

↑  Cyprus Airways | Πρόγραμμα Δρομολογίων, www.cyprusairways.com
↑  שמים פתוחים: Cyprus Airways תטוס מת"א לאתונה, באתר Passportnews, ‏9 בפברואר 2020
↑  פרטי צי המטוסים של צ'רלי איירליינס, באתר airfleets.net (באנגלית)
Game Dev Story

| --- | --- |

 כללי
 תאריך הוצאה:  אפריל 1997 
 סוגה:  סימולציות ניהול
 פיתוח:  Kairosoft 
 הוצאה לאור:  Kairosoft 
 ארץ מקור:  יפן 
 שפות:  אנגלית, רוסית, פורטוגזית, סינית מפושטת, יפנית, סינית מסורתית, קוריאנית, טורקית, ספרדית, צרפתית, תאית, איטלקית, גרמנית, הינדי 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  אנדרואיד, נינטנדו סוויץ', Windows Phone, Microsoft Windows, iOS, פלייסטיישן 4 
 אתר רשמי
 
Game Dev Story הוא משחק מסוג משחקי סימולציה של עסקים שפותח בשנת 1997 על ידי חברת "קיירוסופט" היפנית עבוד Microsoft Windows. בשנת 2010 הוא הותאם ל-iOS ואנדרואיד. בהמשך הוא הותאם ל-Windows Phone ב-2015, לנינטנדו סוויץ' ב-2018 ול-פלייסטיישן 4 בפברואר 2021.
השחקן (בדומה למשחק Game Dev Tycoon) מנהל חברה שמפתחת משחקי וידאו ומנסה להרחיב היקף מכירות של החברה. המשחקים שפותחו מקבלים תגובות המבקרים בתלות באיכות המשחק ומקבלים ציון 1–10 והערכת המכירות. במידה ושחקן מקבל ציונים טובים, הוא מקבל כלים נוספים לפיתוח משחקים. כאשר הוא מגיע ל"אולם התהילה" באפשרותו לקבל עובדים נוספים לפיתוח משחקים. להגעה ל"אולם התהילה" הוא צריך להגיע לציון כולל של 32 מחבר המבקרים.
המשחק קיבל ציון 86/100 באתר Metacritic.
משחקיות

השחקן שולט על מפתח משחקי וידאו מתחיל, במטרה לייצר את משחקי החמשב והכונסולות הכי מוצלחות כדי להרוויח כסף. השחקן שולט במספר גורמים שיכולים לעזור או לעכב את איכות המשחקים שפורסמו, כולל העסקת צוות, שליטה בכיוון ומהירות הפיתוח ושימוש בפריטים שנותנים חיזוקים לעובדים או משנים את עבודתם. ככל שהשחקן מתקדם ומרוויח יותר כסף, המבנה שלו משתפר והם רשאים לשכור יותר צוות, וכך ליצור משחקים טובים יותר.
משחקים מקבלים ציוני ביקורת עם סיום משחק הנעים בין 1–10 עם הערה מהמבקר המשויך לניקוד שלו. הציונים בדרך כלל משפיעים על המכירות הנלוות למשחק, וכמו שהם בחיים האמיתיים, המכירות מדורגות במספר לפי האופן שבו הן נמכרו באותו שבוע.
כאשר השחקן מגיע לרמת היכל התהילה, הוא יכול ליצור סרטי המשך למשחק שלו. כדי להגיע להיכל התהילה, השחקן צריך לגרום למבקרים לתת ציון של לפחות 32.
רכיבה באולימפיאדת הנוער בואנוס איירס (2018)

| --- | --- |

 היכל:  מועדון הרכיבה של ארגנטינה
 תאריך התחלה:  8 באוקטובר 2018
 תאריך סיום:  13 באוקטובר 2018
 מתחרים:  30 מ-30 מדינות
 → 2014 
תחרויות הרכיבה באולימפיאדת הנוער בואנוס איירס (2018) התקיימו במועדון הרכיבה של ארגנטינה. התחרויות הורכבו מתחרות אישית בהשתתפות 30 רוכבים ותחרות קבוצות מעורבת שתורכב משש מקבוצות של 5 רוכבים.
העפלה

ההעפלה לתחרויות היא אישית והמכסה ניתנת לוועד האולימפי המקומי ולא לרוכבים עצמם. הרוכבים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2003).
הוועד האולימפי הבינלאומי ופדרציית הרכיבה הבינלאומית סיכמו כי מדינה תוכל לשלוח נציג אחד בלבד לתחרות. המכסות חולקו בין שש קבוצות, כאשר כל קבוצה קיבלה 5 מכסות. שש הקבוצות הן: אירופה, צפון אמריקה, דרום אמריקה, אסיה, אפריקה ואוסטרלאסיה. המדינה המארחת, ארגנטינה, קיבלה מכסה בודדת בקבוצה של דרום אמריקה. שש מכסות חולקו בהקצאה עולמית.
| תחרות העפלה | תאריך | מדינה מארחת | כמות מכסות | קבוצה | מדינה מעפילה |
| --- | --- | --- | --- | --- | --- |
| המדינה המארחת |  |  | 1 | דרום אמריקה |  ארגנטינה |
| דירוג עולמי |  |  | 19 | אפריקה |  מצרים  דרום אפריקה  זמביה  זימבבואה |
| דירוג עולמי |  |  | 19 | אסיה |  הונג קונג  ירדן  אוזבקיסטן  סוריה |
| דירוג עולמי |  |  | 19 | אוסטרלאסיה |  אוסטרליה  ניו זילנד  איראן  קטר  איחוד האמירויות הערביות |
| דירוג עולמי |  |  | 19 | צפון אמריקה |  הונדורס  פנמה |
| דירוג עולמי |  |  | 19 | דרום אמריקה |  בוליביה  ברזיל  פרגוואי  ונצואלה |
| אליפות הנוער של אירופה | 13-8 באוגוסט 2017 |  | 5 | אירופה |  בלגיה  בריטניה  הונגריה  איטליה  הולנד |
| אליפות הנוער של צפון אמריקה | 23-18 ביולי 2017 |  | 2 | צפון אמריקה |  מקסיקו  ארצות הברית |
| הקצאה עולמית |  |  | 3 | אפריקה |  מאוריציוס |
| הקצאה עולמית |  |  | 3 | אסיה |  עיראק |
| הקצאה עולמית |  |  | 3 | צפון אמריקה |  האיטי |
| סך הכל | סך הכל | סך הכל | 30 |  |  |
לוח זמנים

| תאריך | יום | שעת התחלה | תחרות |
| --- | --- | --- | --- |
הערות שוליים

1 2  הוועד האולימפי הבינלאומי ופדרציית הרכיבה הבינלאומית (2 בפברואר 2018). "Qualification System – Youth Olympic Games Buenos Aires 2018 - Equestrian" (PDF) (באנגלית). נבדק ב-26 במאי 2018. {{cite web}}:  (עזרה)(הקישור אינו פעיל)
↑  פדרציית הרכיבה הבינלאומית. "Qualified NOC's to the 3rd Youth Olympic Games – Buenos Aires- 2018" (PDF) (באנגלית). נבדק ב-26 במאי 2018. {{cite web}}:  (עזרה)
מיליארד סיבות לשוד

| --- | --- |
כרזת הסרט
כרזת הסרט
 בימוי:  ברט ראטנר
 הופק בידי:  בריאן גרייזר, אדי מרפי 
 תסריט:  טד גריפין וג'ף נתנזון
 עריכה:  מארק הלפריך 
 שחקנים ראשיים:  בן סטילר קייסי אפלק מייקל פנייה אלן אלדה אדי מרפי מתיו ברודריק
 מוזיקה:  כריסטוף בק 
 צילום:  דנטה ספינוטי 
 מדינה:  ארצות הברית ארצות הברית
 חברת הפקה:  סרטי יוניברסל, Imagine Entertainment, רלטיביטי מדיה 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  2 בנובמבר 2011
 משך הקרנה:  104 דקות
 שפת הסרט:  אנגלית
 סוגה:  סרט שוד, סרט קומדיה 
 תקציב:  $85,000,000
 הכנסות:  $152,930,623
 הכנסות באתר מוג'ו:   towerheist
 www.towerheist.net
 דף הסרט ב־IMDb
 
מיליארד סיבות לשוד (באנגלית: Tower Heist) הוא סרט קולנוע משנת 2011 מז'אנר הקומדיית פשע. הסרט בוים על ידי ברט ראטנר ונכתב על ידי טד גריפין וג'ף נתנזון, והוא מבוסס על סיפור מאת ביל קולאז', אדם קופר, וגריפין.
בארץ הוקרן הסרט ב-3 בנובמבר 2011.
מיליארד סיבות לשוד מספר על ג'וש (בן סטילר), צ'ארלי (קייסי אפלק), ודבראו (מייקל פנייה), עובדי בניין דירות יוקרתי שמאבדים את הפנסיות שלהם בהונאת פונזי של איש עסקים בוול סטריט, ארתור שו (אלן אלדה). הקבוצה מגייסת את עזרתו של פושע גנב (אדי מרפי), איש עסקים פושט רגל, מר פיציו (מתיו ברודריק), ועובדת אחרת של בניין הדירות, אודסה (גבורי סידיבי), לפרוץ לדירתו של שו ולגנוב בחזרה את כספם, תוך הימנעות מסוכנת FBI האחראית על המקרה שלהם, קלייר דנהאם (טיאה ליאוני).
שחקנים

ג'וש קובאקס - בן סטילר
סלייד - אדי מרפי
צ'ארלי גיבס - קייסי אפלק
ארתור שואו - אלן אלדה
מר פיציו - מתיו ברודריק
קלייר דנהאם - טיאה ליאוני
אנקירה דבראו - מייקל פניה
אודסה מונטרו - גבורי סידיבי
גברת לובנקו - נינה אריאנדה
לסטר - סטפן הנדרסון
מו ברג

| --- | --- |

 לידה:  2 במרץ 1902 הארלם, ארצות הברית 
 פטירה:  29 במאי 1972 (בגיל 70) בלוויל, ארצות הברית 
 עמדה:  תופס 
 מספר:  9, 10, 19, 22, 27, 31
 קבוצות כשחקן
 1923 1926–1930 1931 1932–1934 1934 1935–1939:  ברוקלין רובינס שיקגו וייט סוקס קליבלנד אינדיאנס וושינגטון סנטורס קליבלנד אינדיאנס בוסטון רד סוקס
 
מוריס "מו" ברג (באנגלית: Moe Berg;‏ 2 במרץ 1902 – 29 במאי 1972) היה שחקן ומאמן בייסבול אמריקאי-יהודי, ששימש גם כמרגל אמריקאי עבור המשרד לשירותים אסטרטגיים במהלך מלחמת העולם השנייה. על פעולותיו כמרגל קיבל ברג את מדליית החירות. לאחר המלחמה הועסק במשך כמה שנים על ידי ה-CIA בטרם פרש סופית מעסקי הריגול.
ברג שיחק במשך 15 עונות בליגה האמריקאית בביסבול אך לא הותיר חותם משמעותי. בתפקידו כתופס עשה שימוש ביכולותיו הקוגניטיביות ונודע בעיקר כ"מוח" על המגרש.